ILOA ARKEEN
Yritätkö epätoivoisesti olla joku muu kuin todellisuudessa olet?
Tänään opimme, miten voit nauttia siitä, kuka olet.
ILOA ARKEEN Epäily - Pelon kaveri 2/2
Daavid voideltiin kuninkaaksi 20 vuotta ennen kruunajaisia.
Daavid tunsi Jumalan niin hyvin, että kun Goljat ilmestyi
ja alkoi pilkata Israelin joukkoja...
Daavid ei tietenkään saanut mennä etulinjaan,
vaan paimensi lampaita ja musisoi välillä Saulille.
Saul vihasi häntä ja oli hänelle kateellinen,
koska hän tiesi
syvällä sisimmässään, että Daavid saisi vielä työpaikkansa.
Saul ei pitänyt hänestä,
mutta heidän välillään ei vielä ollut ilmiriitaa.
Daavid soitteli Saulille piristääkseen häntä
kun hän oli masentunut tai huonolla tuulella.
Daavid pyysi lupaa mennä rintamalle
katsomaan veljiään ja viemään heille ruokaa.
Hän halusi nähdä, mitä oli tekeillä.
Kun hän pääsi sinne...
Luetaan 1. Sam. 17:28.
Tai aloitetaan jakeesta 26.
Daavid sanoi lähellä seisoville miehille:
"Mitä se siis saa, joka tappaa tuon filistealaisen ja pelastaa
Israelin häpeästä? Mikä tuo ympärileikkaamaton oikein on,
kun hän uskaltaa pilkata elävän Jumalan taistelurivejä?"
Sotilaat kertoivat hänelle, mitä se mies saisi, joka tappaisi Goljatin.
Kun vanhin veli Eliab kuuli, mitä Daavid puhui miehille, hän suuttui
ja sanoi: Mitä sinä tänne tulit? Kenen huostaan jätit lammasparat?
Kuuletteko, miten veli mitätöi häntä?
Daavidilla on loistava vastaus.
Syytökset jatkuivat: Tunnen julkeutesi ja pahan sisusi.
Sotaa katselemaan sinä vain olet tullut.
Daavid sanoi: Mitä minä nyt olen tehnyt?
Hän taisi olla tottunut sellaiseen kohteluun.
Yritän puhua tärkeästä asiasta. Olet ehkä kasvanut sisarusten
keskellä ja koet, että heitä kohdeltiin paremmin.
Sinua verrattiin heihin. He olivat fiksumpia ja lahjakkaampia.
He olivat urheilullisia, sinä et. He olivat sitä ja tätä.
Äiti ja isä eivät osanneet muuta kuin vertailla teitä.
Koit olevasi mitätön, mutta saatat olla juuri se,
jonka Jumala voitelee kuninkaaksi tai kuningattareksi.
Kun isäni käytti minua seksuaalisesti hyväkseen joka viikko
lähes viidentoista vuoden ajan, kuka olisi uskonut...?
Kuka olisi uskonut?
Paholainen sanoi, että elämäni oli ohi, olin pelkkää roskaa,
eikä kukaan haluaisi mennä kanssani naimisiin.
Kukaan ei haluaisi minua.
Kukaan ei rakastanut minua tai välittänyt minusta.
Minun pitäisi loppuikäni salailla sitä mitä minulle oli tehty.
Mutta Jumala...
Miten olisin voinut tietää, että Jumala ottaisi sen,
millä Paholainen halusi tuhota ja kääntäisi sen hyväksi,
niin että monet pelastuisivat
ja tulisivat tuntemaan Jumalan Jeesuksen Kristuksen kautta.
Joosef sanoi veljilleen: Minut toi tänne Jumala, ette te.
Jumala teki sen, jotta voisi tehdä minussa työtä
ja monet pelastuisivat nälänhädältä.
Elämässäsi voi olla pahoja ihmisiä, joita käytetään,
mutta loppujen lopuksi Jumalalla on kaikki hallussa.
Jos vain luotat Jumalaan, hän kääntää kaiken hyväksi.
Tämä on ilosanoma kaikille, mutta erityisesti joillekin teistä.
Teidän on odotettava Jumalalta palkintoa
ja lakattava ajattelemasta, ettet ole mitään.
Sinun täytyy tietää, kuka olet Kristuksessa.
Katsoin elokuvan nuoresta pojasta, josta tulisi kuningas.
Hänellä oli arvostettu opettaja, joka sanoi, että kaikkein tärkeintä
on tietää, kuka olet.
Tärkeintä on tuntea itsensä ja tietää, kuka olet.
Kun joku on sinua vastaan, et anna hänen voittaa.
Sinun täytyy tietää, kuka olet.
Haluan, että luette tämän. 1. Sam. 17:30:
Sitten hän kääntyi erään toisen miehen puoleen...
Hän ei loukkaantunut, alkanut riidellä, katkeroitunut,
kantanut kaunaa, vaan harkitsi asiaa viestittäen:
Et saa minua lannistettua.
En välitä siitä, mitä mieltä olet.
Viha on pahasta. Se tuo meille hankaluuksia.
Elokuvan kuninkaaksi päässyt mies suuttui ja tulistui.
Kun hän aikoi toimia vihan vallassa, viisas opettaja sanoi:
Odota! Muista, mitä opetin. Viha on vaarallista.
Kun vihastumme, tunteemme ovat liikkeellä,
ja toimimme lihallisesti, Jumalan tahtoa vastaan.
Hän ei tahdo meidän kostavan vihollisillemme, vaan arvioivan
tilanteen, kääntyvän Jumalan puoleen,
antavan heille anteeksi ja sallivan Jumalan kostaa.
Älä tuhlaa elämääsi olemalla vihainen ihmiselle,
joka ei tyhmyyttään osaa toimia sen paremmin.
Ihmiset eivät herää aamuisin päättäen pilata elämäsi.
Heillä on ongelmia.
Heissä on jotakin vialla. Jokin ei toimi oikein.
Et tiedä, mitä he ovat käyneet läpi.
Ota se huomioon, anna asian olla ja rukoile hänen puolestaan.
Anna hänelle anteeksi. Älä ohita Jumalan suunnitelmaa
katkeruuden ja vihan takia. Kuka tietää, vaikka Paholainen
olisi yrittänyt käyttää tapausta estääkseen Daavidin kuninkuuden.
Daavidin piti tappaa Goljat, koska sinun on tapettava omat
jättiläisesi ennen kuin voit olla se, miksi Jumala sinut voiteli. Aamen.
Daavidin piti tappaa Goljat. Vain hän pystyi siihen,
koska hänestä tulisi kuningas.
Joku teistä on nyt omassa laaksossa Goljatin kanssa.
Parempi olla pakenematta.
Muutoin hän odottaa seuraavassa laaksossa, ja sitä seuraavassa...
Sinun täytyy tietää, että pystyt tappamaan Goljatin.
Tiedätte tarinan lopun. Saul sanoi: Et pysty siihen,
mutta jos kerran yrität, ota varusteeni.
Daavid sanoi: En voi mennä tällaisena. En voi olla sinä.
Se oli iso koettelemus. Paholainen sanoi, että minussa oli vikaa,
joten minun pitäisi siis yrittää olla kuin joku toinen.
Yritin olla kuin pastorin vaimo, kuin Dave, kuin naapurini
ja menin niin sekaisin, etten tiennyt kuka olen.
En pitänyt äänestäni, koska se on naisääneksi matala,
eikä mukava, hento ääni.
Luonteeni ei ollut mukava ja herttainen.
Yritin olla kuin pastorin vaimo. Hän on herttainen ja hänellä on
laupeuden armolahja. Naapurillani on kädentaitoja
ja hän viljeli tomaatteja ja ompeli vaatteita.
Yritin siis olla herttainen kodin hengetär.
Tunnistaako kukaan, mistä puhun?
Olin vainoharhainen matalasta äänestäni.
Jumala on kuitenkin siunannut sen eri puolilla maailmaa, 34 eri kielellä.
Se on huvittavaa, koska pääsen harvoin ostoksilta kotiin
ilman että joku sanoo: Tuo ääni!
Tunnistan tuon äänen.
Puhelimessa minua luullaan usein mieheksi.
Kun tein radio-ohjelmia, tapasin Chicagossa miehen,
joka pysäköi automme viereen. Hän oli moottoripyöräilijä,
jolla oli nahkaa yllään ja tatuointi.
Hänellä oli pitkä parta ja poninhäntä.
Kun nousin autosta, hän sanoi:
Täytyypä kertoa hauska tapaus. Ajattelin, etten kuuntele naisia,
eikä kukaan nainen voi opettaa minulle mitään.
Sinua kuuntelin puoli vuotta ennen kuin selvisi, että olet nainen.
Silloin oli jo myöhäistä. Jumala oli käyttänyt sinua
muuttamaan elämäni. En voinut kieltää voiteluasi.
Haluan korostaa, että miksi piittaat muiden mielipiteistä?
Vain sillä on merkitystä, että Jumala hyväksyy.
Luetaan 1. Kor. 1.
Onhan teillä kaikki hyvin?
Halleluja!
Yritin viljellä tomaatteja, mutta se ei kestänyt kauan.
Yritin ommella, mutta Daven shortseihin tuli taskut,
jotka olivat pitemmät kuin lahkeet.
Ajattelin, ettei minulla ole toivoa olla tavallinen nainen.
Voin siis hylätä koko ajatuksen ja olla oma itseni.
Piditpä siitä tai et, tällainen olen.
Luetaan 1. Kor. 1:25.
Jae 24. 1. Kor. 1:24. Siitä aloitamme.
Pelleillään jakeiden näyttäjän kanssa: 26!
Takaisin jakeeseen 24!
Mutta kutsutuille... Sanokaa: Eli minulle, olen kutsuttu.
niin juutalaisille kuin kreikkalai- sillekin ristiinnaulittu Kristus on
Jumalan voima ja Jumalan viisaus.
Jumalan hulluus on ihmisiä viisaampi
ja Jumalan heikkous ihmisiä voimakkaampi.
Tästä on kyse. Kaikki, jotka ovat Jumalassa,
ja joissa Jumala on,
saatte kokea, kuinka se, että teillä on Jumala,
tekee teistä vahvempia ja osaavampia
kuin muista, osaavatpa he mitä tahansa ilman Jumalaa.
Toisella voi olla 20 vuoden muodollinen koulutus,
joka sinulta puuttuu, mutta jos häneltä puuttuu Jumala,
olet paremmassa asemassa.
Toinen on saattanut syntyä palatsissa ja sinä murjussa.
Mutta jos hänen elämässään ei ole Jumalaa ja sinulla on,
asiasi ovat paremmin ja Jumala voi käyttää sinua voimallisemmin.
Jumala ei katso varallisuuteen.
Hänelle ei ole väärää rotua, väriä, sukupuolta tai ominaisuutta.
Tärkeintä on, että Jumala asuu sisimmässäsi. Olivatpa heikkoutesi
mitä tahansa, hänen voimansa tulee niissä täydelliseksi.
Joku kysyy: Miksi minun elämäni sitten on näin solmussa?
Jos et usko näihin asioihin,
vapauta uskoasi siihen, mitä Jumala on sinulle varannut,
saatat elää köyhänä, vaikka olet miljonääri.
Et koskaan hae pankista rahaa, koska et tiedä mitä sinulla on.
Siksi opetan, kuka olet Kristuk- sessa. Sinun ei tarvitse epäillä
kuuletko Jumalan ääntä tai teetkö vääriä päätöksiä,
muuttaa mieltäsi jatkuvasti edestakaisin.
Saat itsesi hulluuden rajamaille jos aina epäilet ja jossittelet.
Vaikka valitsisit väärin, olet tehnyt parhaasi.
Tee parhaasi, niin Jumala hoitaa loput.
Etsi Jumalaa ja tee niin hyvä päätös kuin osaat.
Vaikka olisitkin hieman hakoteillä, hän ohjaa sinut takaisin.
Jumalan suhteen on kyse sydämestä.
Hän valitsi juuri Daavidin, koska hän tunsi Daavidin sydämen.
Tärkeää ei ole se, kuka on pisin, komein ja koulutetuin,
kenellä on vaikutusvaltaisimmat ystävät, paras auto tai talo,
vaan tärkeintä on se, kuka tuntee Jumalan.
Jos Jumala on puolellamme... Room. 8:31.
Se joka on teissä, on suurempi kuin se, joka on maailmassa.
Usko on se voitto, joka voittaa maailman.
Miten voimme miellyttää Jumalaa? Uskomalla.
Emme sujuvalla suoriutumisella,
moitteettomalla käytöksellä,
vaan uskomalla.
Jumala, luotan sinuun täysin. Tee minulle mitä haluat.
Pysykää mukana.
Jae 26 jatkuu näin:
Kun teidät kutsuttiin, teissä ei ollut monta
ihmisten mielestä viisasta, vaikutusvaltaista, tai jalosukuista.
Muutama teistä syntyi oikeaan paikkaan oikeanlaisille vanhemmille
ja olette saaneet hyvän elämän kaikkine mahdollisuuksineen.
Mutta monen elämällä oli huonot lähtökohdat.
Mutta Jumala on hyvityksesi ja palkintosi.
Jos annat hänelle tilaisuuden, hän hyvittää sen sinulle.
Hän on kirkkautemme. Hän nostaa päämme.
Mikä maailmassa on hulluutta, sen Jumala valitsi
saattaakseen viisaat häpeään. Mikä maailmassa on heikkoa,
sen Jumala valitsi saattaakseen häpeään sen, mikä on voimakasta.
Mikä maailmassa on vähäpätöistä ja halveksittua,
mikä ei ole yhtään mitään, sen Jumala valitsi
tehdäkseen tyhjäksi sen, mikä on jotakin.
Jumala etsii niitä, jotka ovat maailman mukaan vihoviimeisiä.
Jumala etsii epätodennäköisintä.
Sitä, joka tyrmistyttäisi kaikki.
Hän iloitsee näyttäessään voimansa sinussa.
Jumala jättää meihin heikkouksia tarkoituksella.
1. Kor. 2:9: Mitä silmä ei ole nähnyt eikä korva kuullut,
kaikkea hyvää, minkä Jumala on valmistanut
niille, jotka häntä rakastavat.
Ei täydellisesti suoriutuville, vaan häntä rakastaville.
Rakastat Jumalaa, olethan perjantai-iltana täällä.
Normaalit, tervepäiset ihmiset eivät kuuntele minunlaistani naista
elleivät rakasta Jumalaa. Olette täällä rakkaudesta häneen.
Olette täällä tänään, koska haluatte kasvaa.
Tee itsellesi palvelus ja lakkaa mitätöimästä itseäsi.
Lakkaa epäilemästä itseäsi, tekemästä inventaariota
virheistäsi ja käyttäytymästä kuin Jumala ei toimisi elämässäsi
ennen kuin virheet on korjattu.
Entä epäilykset? Emme epäile Jumalaa, vaan itseämme.
Meillä on itseämme koskevia epäilyksiä ja pelkoja.
Sovella uskoa itseesi, näe itsesi uskon silmin,
sellaisena kuin Jumala sinut näkee. Hän ei näe sitä, mikä olet nyt,
vaan sen, mitä sinusta voi tulla, jos et luovu hänestä.
Hän näkee jo nyt, mitä tulee tapahtumaan.
Elämäni oli aivan sekaisin kun aloitin tämän työn.
Olette kuulleetkin siitä. Livahdin kirkon jälkeen autooni,
makoilin takapenkillä poltellen tupakkaa.
Ehkä ajattelin ihmisten luulevan, että auto oli tulessa.
Juoruilu on varmasti vielä tupakointiakin pahempaa.
Niissä piireissä ajateltiin,
että jos halusi tehdä jotakin Jumalalle, polttaminen pitäisi
ainakin lopettaa. Yritinkin, mutta en onnistunut siinä.
Niinpä poltin salaa, pidin raamattupiiriä ja poltin taas.
Poltin opettaessanikin, koska piirissäni oli muita kaltaisiani.
Kun mietin, minkälainen olin, tuntuu suurelta vitsiltä,
että Jumala kutsui minut. Hän näki, mitä minusta tulisi.
Hän näki välivaiheen. Hän näki.
Hän näkee, missä olet nyt, mistä olet tulossa,
ja mitä sinusta tulee.
Jumala näkee ja kuulee.
Kuuleekohan Jumala rukoukseni? Totta kai!
Samapa tuo, tuntuuko sinusta siltä. Hänen kuulemisensa ei riipu siitä,
oletko täydellinen.
Sain läpimurron vuosia sitten. Yritämme liikaa kuunnella Jumalaa.
Meidän pitäisi vain luottaa siihen, että hän puhuu meille.
Älä pinnistele yrittäen kuunnella Jumalaa.
Kuulet toisten kertovan, mitä kaikkea Jumala on puhunut,
ja ajattelet, ettet ole itse kuullut mitään 30 vuoteen.
Puolet heistä eivät ole. He kuulevat itseään.
Kuulet kyllä Jumalan ääntä, aivan niin kuin muutkin.
Jumala vain ei aina puhu ihmisille korvin kuultavalla äänellä.
Heillä on tietoa, koska he tutkivat sanaa, he tuntevat
Jumalan luonteen ja sydämen, joten he aistivat asioita.
Kyllä Jumala puhuu sinullekin.
Kun rukoilet, sinun täytyy tietää, että Jumala kuulee.
Sinun täytyy myös tietää, rukoiletko hänen tahtonsa mukaan.
Pyydät häneltä jotakin, ja jos uskot saavasi sen, niin tapahtuu.
Ensin voi seurata välivaihe, mutta saat sen.
Epäilys on kamala vihollinen ja pelon ystävä.
Epäilys voi varastaa uskosi, saada sinut viivyttelemään
ja estää sinua olemasta Jumalalle kuuliainen.
Joudutko koskaan epäilysten valtaan?
Tietysti joudut. Olen ajatellut asiaa paljon.
Miksi se on meille vaikeaa? Jumalahan voi tehdä mitä tahansa.
Uskot, että Jumala voi tehdä mitä tahansa.
Tiedät, että Jumala voi tehdä sen, mitä haluat hänen tekevän.
Miksi siis epäilemme? Mietimme, tekeekö hän se meille?
Ongelmamme on sen omakohtaisuudessa.
Muista, että mikään mitä teet tai jätät tekemättä,
ei voi estää Jumalaa toimimasta, jos vain rakastat häntä,
kasvat, teet parhaasi ollaksesi hänelle kuuliainen
teet parannuksen ja pyydät anteeksi kun teet väärin,
ja uskot, että Jumala on suurempi kuin heikkoutesi.
Et voi yllättää Jumalaa. Hän tiesi, mitä sai kun sai sinut. Aamen.
Et voi saada sitä, mitä Jeesus kuolemallaan sinulle mahdollisti,
ellet ala uskoa siihen.
Et voi antaa pelkojen ja epäilysten viedä sitä sinulta.
Älä katso itseesi, vaan Jumalaan.
Suurin virhe on katsoa itseesi kun kohtaat jättiläisesi.
Katso Jumalaan. Daavid voitti Goljatin, koska ei katsonut itseään.
Hän katsoi Jumalaan.
Jos pidät katseesi Jumalassa, tiedät, että hän voi mitä tahansa.
Tekeekö hän sen sinulle? Miksei myös sinulle?
Jos hän voisi tehdä sen kenelle tahansa, miksei minullekin?
Olen yhtä pahasti sekaisin kuin kuka tahansa, joten kai kelpaan.
Hänhän valitsee heikot ja hullut tehdäkseen viisaat tyhjäksi.
Hän valitsee tarkoituksella sen, mitä maailma pitäisi roskana.
Kelpaan siihen joukkoon. Onko muita?
Epäilys ja pelko varastavat meiltä enemmän kuin uskommekaan.
On aika kohdata henget, jotka meitä vastustavat,
eikä antaa niiden hallita elämäämme.
Tarjoamme 4-osaista opetuscd:tä pelon voittamisesta uskolla.
Kohtaat kyllä pelkoja, mutta Jumala on antanut uskon kilven.
Hän on antanut kaikille sen verran uskoa, että voimme elää voitoissa.
Meidän on käytettävä uskoa. Haluan opettaa sinua
käyttämään uskoa niin, ettei pelko hallitse sinua.
Tilaa opetus heti, äläkä jätä sitä hyllylle,
vaan kuuntele sitä toistuvasti ja omaksu Jumalan sanan totuus
sisimpääsi ilmestyksenä, jotta voit elää Jumalan tarkoittamaa elämää.
Mitä sinä pelkäät?
Mitä nyt? Mikä hätänä?
Oletko katsonut eläkerahastoamme? - Eeeeeeei!
Vainoaako pelko sinua?
Mitä sinä oikein pelkäät? - Kaikkea!
Etkö tiedä, että voit voittaa pelon uskolla?
Tulehan nyt. Kyllä sinä pystyt siihen. Tule pois sieltä ja ala elää.
Tässä. Hieman uskoa. Mene ja hanki elämä.
Joyce Meyerin opetus Overcoming fear with faith.
Pelkäätpä säätä tai myrskyisiä osakemarkkinoita,
Jumalan sana tarjoaa näkökulmia pelon voittamiseen.
Opi miten voit voittaa pelon uskolla. Tilaa omasi jo tänään.
Tilaa englanninkielinen materiaali www.joycemeyer.org
Kansainvälisesti tunnettu puhuja ja kirjailija Joyce Meyer
on tulossa Sveitsiin. Älä jää paitsi konferenssista,
jossa Hillsong London ja Peter Wilson johtavat ylistystä.
Basel, Sveitsi. St. Jakobshalle 13.-14.11. Vapaa pääsy.
Lisätietoja Joyce Meyerin konfereista joycemeyer.org
Olet tässä UGANDA
Olen Ugandassa, lastenkodissa,
jossa hoidetaan orpoja ja hylättyjä lapsia.
Olemme oppineet, että jos voi parantaa lapsen,
ei tarvitse korjailla aikuista. Tässä on hyvä uutinen kumppaneille:
Jos minä olen täällä, sinäkin olet täällä.
No niin. Pitelisitkö taas tätä? Hymyile. Näkyykö selvästi?
Toivotko koskaan, että voisit ottaa Joycen mukaan kaikkialle?
Nyt voit, kun lataat ilmaisia podcasteja itunesiin
osoitteessa joycemeyer.org.
Suomennos: Johanna Hartikainen